钦定古今图书集成/明伦汇编/官常典/第092卷 > 尹国公叔充
## 钦定古今图书集成/明伦汇编/官常典/第092卷 > 尹国公叔充

按《宋史魏王传》：“魏悼王廷美长子高密慈惠王德恭，
德恭次子武当侯承寿，承寿子冯翊侯克修，克修子
叔充，父早世，异母弟叔瑁甚幼，叔充拊视诲敕成人。
先是，继母无叙封法，叔充请于朝，诏从之，遂为定制。
藏书至万卷。子九人，登科者三。卒官唐州防御使，赠
崇信军节度使，尹国公，谥孝齐。遗表祈任子，有司格”
不下。子抚之抗章自列，乞如外官法，朝廷从其请。《宗
室正任有遗恩》自此始。